
Vecernia mică 
La Doamne, strigat-am..., se pun stihirile Sfântului pe 4, glasul al 4-lea: 
Podobie: Ca pe un viteaz ... 
Cuvioşi prea înţelepţi, care aţi luat Crucea lui Hristos şi bine v-aţi nevoit, veniţi, cu 


evlavie, şi alcătuiți obşte duhovnicească, lăudând pe sfinţitul Teodosie, care bine a 
vieţuit şi prin pătimire mucenicească a aflat odihna în cămările cereşti. 


Învredniceşte-ne, Doamne, să aducem închinăciune şi cântare duhovnicească sme- 
ritului nostru ierarh Teodosie. Căci s-a arătat mai strălucitor decât aurul în vieţuirea 
sfântă şi mai tare decât diamantul în faţa primejdiilor. Drept aceea, a primit după 
cuviinţă de la Hristos-Împăratul tuturor cununa cea neveştejită a împărăției Sale. 


Pe vlăstarul Vrancei, pe lauda Moldovei, pe bunul păstor şi ierarh Teodosie, veniţi 
cu toţii să-l prăznuim cu bună cuviinţă. Căci s-a învrednicit de mari daruri de la 
Hristos Dumnezeu, prin vieţuire sfântă; cu postul, cu privegherea şi cu rugăciunea 
neîncetată, s-a făcut sălaş al Duhului Sfânt. Şi, ajungând la cărun-teţile cele cin- 
stite, s-a adus jertfă fără prihană întru numele Domnului. 


Stând neclintit pe piatra credinţei, ierarhe prea lăudate Teodosie, ai surpat uneltirile 
lui veliar cele de multe feluri. Şi, prin jertfa mucenicească, ai primit cununa ne- 
veştejită şi sălăşluire în cămările cereşti. lar pe noi ne fericeşti cu cinstitele tale 
moaşte, din care izvorăşte noian de tămăduiri. 


Slavă..., glasul al 6-lea 


Cine nu se va minuna de darurile tale, părinte Teodosie, cu care te-ai împodobit ca 
un ales al lui Hristos. Căci cu statornicia de stâncă a cugetului, cu înţelepciunea şi 


bărbăția duhului, te-ai făcut a cuvioşilor podoabă, a ierarhilor cinste, păstor al cre- 
dincioşilor şi apărător al Bisericii. Virtuţile tale, ierarhe, ţi-au dat putere să biruieşti 
mulțimea vrăjmaşilor, pătimind până la sânge ca un viteaz mucenic. Pentru acea- 
sta, te-ai sălăşluit în ceruri împreună cu cetele prietenilor lui Hristos, cu care roagă- 
te lui Dumnezeu, sfinţite mucenice, să izbăvească turma Sa de toată primejdia şi 
uneltirile vrăjmaşului, dăruind tuturor pace şi mare milă. 


Și acum..., a Născătoarei 


Cuvine-se cu adevărat, a te ferici pe tine, Născătoare de Dumnezeu, că în sfântul şi 
prea curatul tău pântece, Făcătorul tuturor intrând, trup S-a făcut; nu schimbând 
firea, nici cu nălucire arătând iconomia, ci cu trupul cel luat din tine, şi însuflețit cu 
suflet cuvântător, şi care avea starea întru el, unindu-Se după ipostas. Pentru care, 
cu bună credinţă, în două firi arătate, osebirea facem. Pe Acela roagă-L, cinstită şi 
Preasfântă, ca să trimită nouă pace şi mare milă. 


Vohod: Lumină lină a sfintei slave a Tatălui ceresc, celui fără de moarte, a Sfân- 
tului, Fericitului, lisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, cel ce dai viaţă, pentru 
aceasta lumea Te slăveşte. 


Prochimenul zilei; Rugăciunea Invredniceşte-ne, Doamne... Şi îndată: 


Stihoavna 
Stihirile sfântului, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


Arătatu-te-ai, purtătorule de Dumnezeu, vas sfințit şi casă a Duhului Sfânt, părin- 
tele nostru Teodosie. 


Stih: Dreptul ca finicul va înflori si ca cedrul cel din Liban se va înmulți. 


Teodosie, arhiereule al lui Hristos, purtând crucea prigonirilor în viaţa ta, ai biruit 
năvălirile demonilor, prin răbdare şi suferinţă. 


Stih: Sfinților celor de pe pământul Lui, minunate a făcut Domnul toate voile Sale 
într-înşii. 


Cu puterea lui Hristos zdrobind înşelăciunea vrăjmaşilor, ai arătat slava Domnu- 
lui, Teodosie, părintele Moldovei şi al Vrancei. 


Slavă..., glasul al 2-lea 


Cu ce cununi de laudă vom împodobi pe ierarhul Domnului, Teodosie? Cu harul 
arhieriei prin care aflăm liman duhovnicesc; cu platoşa credinţei, căci nebiruit s-a 
arătat în faţa uneltirilor lui veliar. Deci, să strigăm din adâncul sufletului: roa-gă-te 
lui Dumnezeu pentru sufletele noastre! 


Și acum..., a Născătoarei 


Cine, după vrednicie, te va lăuda şi te va ferici pe tine, Fecioară, dumnezeiască 
Mireasă, pentru mântuirea lumii ce s-a făcut prin tine? Pentru care, mulţumind, 
strigăm ţie: Bucură-te, ceea ce ai îndumnezeit pe Adam şi cele risipite le-ai adunat. 
Bucură-te, ceea ce ai luminat neamul nostru cu învierea cea purtătoare de lumină a 
Fiului tău şi Dumnezeului nostru, că pe tine neîncetat neamul creş-tinesc te 
slăveşte. 


Troparul sfântului, glasul 1: 

Podobie: Prea lăudaţilor mucenici ... 

Arătatu-te-ai, ierarhe Teodosie, sfeşnic pururea luminos şi mare apărător al Bi- 
sericii lui Hristos. Strălucit-ai prin slujire şi mucenicie, ca o jertfă prea curată 


aducându-te Stăpânului tuturor; slăvim pomenirea ta, rugând pe Dumnezeu să dă- 
ruiască sufletelor noastre pace şi mare milă. 


Slavă... Și acum, al Născătoarei- Invierii 


Ectenia întreită şi otpustul. 
Vecernia mare 


După obişnuitul psalm 103 (cu Anixandare), se cântă starea întâi a catismei I: 
Fericit bărbatul... La Doamne, strigat-am..., se pun stihirile pe 8, glasul 1: 


Podobie: Prea lăudaţilor mucenici... 


Arătatu-te-ai luceafăr al dreptei credinţe, ierarhe prea lăudate. Cu postul, cu rugă- 
ciunea şi cu privegheri neîncetate, ţi-ai pregătit sufletul tău spre săvârşire muce- 
nicească. Pentru aceasta, ai câştigat cununa neveştejită de la Hristos Dumnezeu, cel 
ce dă lumii pace şi mare milă (de două ori). 


Astăzi, ne-a răsărit nouă în chip strălucit al doilea Teodosie, vrednicul ierarh al 
Domnului, din pământ străbun. În faptă şi în cuvânt asemănatu-s-a cu marele Teo- 
dosie, începătorul de obşte, iar prin jertfa de sânge, Mielului lui Dumnezeu. Pentru 
aceasta, cu umilinţă şi evlavie, îl rugăm să mijlocească pentru noi, cerând Domnu- 
lui pace şi mare milă. 


Pe ierarhul Domnului, Teodosie măritul, să-l prăznuim în cântări duhovniceşti. 
Căci cu bărbăţie a stat împotriva lui veliar, certându-l cu sabia duhului. Şi ca un 
cerb însetoşat a alergat la ostroavele Raiului, primind cununa mucenicească. Pen- 
tru aceasta, bună nădejde având către dânsul, cu umilinţă, îl rugăm să mijlocească 
la Domnul, cel ce ne dă pace şi mare milă. 


Alte stihiri, glasul al 8-lea: 


Podobie: Ce vă vom numi pe voi Sfinţilor? Heruvimi că întru voi S-a odihnit 
Hristos, serafimi că neîncetat l-aţi proslăvit pe Dânsul, îngeri că de trup v-aţi lepă- 
dat, puteri că lucraţi minunile; multe sunt numele voastre şi mai mari darurile ruga- 
ți-vă să se mântuiască sufletele noastre 


Ce te vom numi pe tine, mărite Teodosie: ierarhul lui Hristos, că ai biruit puterea 
celui rău? Nevoitor, că ai suferit primejdiile? Stâlp luminos în fruntea credincio- 
şilor, întărit pe piatra adevărului? Luptător nemitarnic şi sfințit mucenic? Sălaş al 
Duhului şi apărător al Bisericii? Roagă-te să se mântuiască sufletele noastre (de 
două ori). 


Ce te vom chema pe tine, de Dumnezeu purtătorule ierarhe? Rugător, că ai mij- 
locit la Hristos pentru turma ta? Ostaş, că ai biruit pe păgâni? Om îngeresc sau în- 
ger pământesc; bucuria călugărilor, mângâierea nedreptăţiților, cununa ierarhilor 
sau scutul mucenicilor? Roagă-te să se izbăvească sufletele noastre. 


Cum te vom numi pe tine, prea înțelepte Teodosie: păstor adevărat, temelie a Bise- 
ricii lui Hristos, stâlp neclintit al dreptei credinţe; judecător înfricoşător al nele- 


giuirii, izbăvitor de patimi şi săditor de fapte bune? Ctitor al mănăstirilor şi păs- 
trător al vechilor predanii? Roagă-te să se mântuiască sufletele noastre. 


Slavă..., glasul al 5-lea 


Pe ierarhul lui Hristos şi lauda Moldovei, pe turnul credinţei şi dascălul credin- 
cioşilor, adunându-ne, o, iubitorilor de prăznuire, cu cântări, să-l lăudăm: Bucură- 
te, înțelepte Teodosie şi apărătorule cel tare al ortodocşilor, cel ce pentru dreapta 
credinţă ai pătimit ca un mucenic. Căci împlinindu-se întru tine chipul lui Hristos 
al ajuns la înălţimea cugetării de Dumnezeu. O, de trei ori fericite, roagă pe Dom- 
nul, cel ce te-a încununat în ceruri, să ne dăruiască şi nouă, celor ce prăznuim cu 
dragoste sfântă pomenirea ta, pace şi mare milă. 


Şi acum..., a Născătoarei-Invierii (Dogmatica) 


Împăratul Cerurilor, pentru iubirea de oameni, pe pământ S-a arătat şi cu 
oamenii a vieţuit; că din Fecioară curată trup luând şi dintr-însa ieşind cu 
luarea firii omeneşti: un Fiu este, îndoit în fire, dar nu în feţe. Pentru aceasta, 
propovăduindu-L pe Dânsul Dumnezeu desăvârşit şi Om desăvârşit cu adevărat, 
mărturisim pe Hristos, Dumnezeul nostru. Pe care roagă-L, Maică nenuntită, să 
mântuiască Sufletele noastre. 


Vohod: Lumină lină a sfintei slave a Tatălui ceresc, celui fără de moarte, a Sfân- 
tului, Fericitului, lisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, cel ce dai viaţă, pentru 
aceasta lumea Te slăveşte. 


Prochimenul zilei 
Paremiile 


Din Proorocia lui Isaia, citire 
(43, 9-14) 


Acestea zice Domnul: toate neamurile s-au adunat împreună şi se vor aduna 
conducătorii lor. Cine va vesti acestea sau cine va spune vouă cele dintru început? 
Aducă-şi mărturiile sale şi să se îndrepteze, şi să asculte şi să spună adevărul. Fiţi 
Mie mărturii şi Eu sunt martor, zice Domnul Dumnezeu, şi Pruncul pe Care L-am 
ales; ca să ştiţi şi să credeţi, şi să cunoaşteţi că Eu sunt; mai înainte de Mine n-a 


fost alt Dumnezeu şi nici după Mine nu va fi. Eu sunt Dumnezeu şi afară de Mine 
nu este Mântuitor. Eu am vestit şi am mântuit; defăimat-am şi n-a fost întru voi 
străin; voi sunteţi Mie mărturii şi Eu sunt Domnul Dumnezeu. Încă din început Eu 
sunt şi nu este nimeni care să scape din mâinile Mele; Eu voi face şi cine va 
întoarce aceasta? Aşa zice Domnul Dumnezeu, Răscumpărătorul nostru, Sfântul lui 
Israel. 


Din Înţelepciunea lui Solomon, citire: 
(3, 1-9) 


Sufletele drepţilor sunt în mâna lui Dumnezeu şi nu se va atinge de ele chinul. 
Părutu-s-a în ochii celor nepricepuţi că au murit şi ieşirea lor din această lume s-a 
socotit pedepsire şi plecarea lor de la noi, sfărâmare, iar ei sunt în pace. Că de ar fi 
şi pedepsiţi în faţa oamenilor, nădejdea lor este plină de nemurire. Şi puţin fiind 
pedepsiţi, cu mari faceri de bine se vor dărui, că Dumnezeu i-a ispitit pe dânşii şi 1- 
a aflat Luişi vrednici. Ca pe aur în topitoare i-a lămurit pe ei şi ca pe o jertfă de 
ardere de tot i-a primit. Şi în vremea cercetării lor vor străluci, şi ca scânteile de 
paie vor fugi. Judeca-vor neamuri şi vor stăpâni popoare şi va împărăți peste dânşii 
Domnul în veci. Cei ce nădăjduiesc spre Dânsul vor înţelege adevărul şi cre- 
dincioşii vor petrece în dragoste cu Dânsul. Că har şi milă este întru cuvioşii Lui şi 
cercetare pentru aleşii Lui. 


Din Înţelepciunea lui Solomon, citire: 


(5, 16-6, 3) 


Drepţii în veac vor fi vii şi la Domnul este plata lor, şi purtarea de grijă pentru 
dânşii este de la Cel Preaînalt. Pentru aceasta, vor lua împărăția podoabei şi stema 
frumuseţii din mâna Domnului; căci cu dreapta Sa îi va acoperi pe ei, şi cu braţul 
Său îi va apăra, Lua-va râvna lui drept armă şi va într-arma făptura spre izbânda 
asupra vrăjmaşilor. Îmbrăca-se-va în platoşa dreptăţii şi-şi va pune drept coif 
judecata cea nefățarnică. Lua-va drept pavăză nebiruită sfinţenia, va ascuţi mânia 
cumplită drept sabie şi, împreună cu Dânsul, lumea va da război împotriva celor 
fără de minte. Porni-se-vor, bine ochite, săgețile fulgerelor şi ca dintr-un arc bine 
încordat al norilor la ţintă vor lovi. Şi din mânia Lui ca dintr-o armă zvârlitoare de 
pietre încărcătură de grindină se va arunca. Întărâta-se-va asupra lor apa mării şi 
râurile îi vor îneca de năprasnă. Sta-va împotriva lor Duhul puterii dumnezeieşti şi 
ca un vifor îi va vântura pe ei, şi fărădelegea va pustii tot pământul şi răutatea va 
răsturna scaunele celor puternici. Auziţi, dar, împărați, şi înțelegeţi; luaţi 
învăţătură, judecători ai marginilor pământului. Luaţi aminte, cei ce stăpâniţi mul- 


țimi şi cei ce vă trufiţi cu ocârmuirea mulţimii neamurilor. Că de la Domnul s-a dat 
vouă stăpânirea şi puterea de la Cel Preaînalt. 


La Litie 
Stihirile sfântului, glasul al 4-lea: 


Aducând lui Dumnezeu mai înainte jertfa cea fără de sânge şi ridicând cu râvnă 
sfinte aşezăminte, te-ai arătat împlinitor al dumnezeieştilor porunci, prea cinstite 
mucenice Teodosie. lar acum prin moaştele tale înmiresmezi pe fiii tăi duhov- 
niceşti, întărindu-i în credinţa cea dreptmăritoare. 

Ca un al doilea loan Botezătorul te-ai arătat, prea fericite Teodosie, când ai mustrat 
cu îndrăzneală pe voievodul cel nelegiuit. Pentru aceasta, ai pătimit necinste şi 
surghiun din scaunul vlădicesc al Moldovei, iar acum lângă tronul Preasfintei 
Treimi petreci, bucurându-te şi lăudând pururea pe Dumnezeu. 


Alte stihiri, glasul al 6-lea: 


Râvna casei Domnului te-a mistuit, sfințite mucenice al lui Hristos. Căci te-ai ară- 
tat ca un falnic stejar ce înfruntă cu bărbăţie furtuna necredinţei tiranului voievod şi 
potopul năvălitorilor păgâni. Pentru aceasta, de mari daruri te-ai învrednicit de la 
Hristos Dumnezeu, Mântuitorul lumii. 


Din smerit egumen al obştii de la Bogdana, ai fost ales ierarh al Rădăuţilor şi al 
Romanului, fiind apoi înălţat ca mitropolit al Moldovei, părinte Teodosie, unde te- 
a1 vădit ca un vrednic slujitor al lui Hristos. Cu chipul blând, ai adumbrit cu harul 
plaiurile Vrancei, făcând salbă de sfinte mănăstiri, în care, în tot ceasul amurgului 
acestui veac, aducem cântare duhovnicească la sfântă pomenirea ta, slăvind pe 
Dumnezeu cel în Trei Ipostasuri. 


Slavă..., glasul al 6-lea 


Glasul cel apostolesc striga: „Cine ne va despărți de dragostea lui Hristos? Ne- 
cazul sau strâmtorarea sau prigoana sau foametea?” Deci, tu, părinte Teodosie, ai 
fost prigonit, flămânzind de dreptate şi necazuri fără de număr ai suferit de la cei 
răuvoitori. „Oare, lipsa de îmbrăcăminte, sau primejdia, sau sabia vor curma 
iubirea pentru Dumnezeu?” lar, tu, prea fericite, primejduindu-ţi viața pămân- 
tească, de sabie ai fost lovit. Şi, primind muceniceasca moarte, acum te sălăşlu- 
ieşti în cămările cereşti gătite de Hristos, pe care roagă-L să ne izbăvească de pri- 
mejdiile lumii şi să mântuiască sufletele noastre. 


Și acum..., a Născătoarei 


Făcătorul şi Izbăvitorul meu, Hristos Domnul, din pântecele tău ieşind, prea curată, 
întru mine îmbrăcându-Se, din blestemul cel dintâi pe Adam l-a slobozit. Pentru 
aceasta, ţie, prea curată, ca Maicii lui Dumnezeu şi Fecioarei cu adevărat, grăim 
fără tăcere, cu îngerul: Bucură-te! Bucură-te, Stăpână, folositoarea şi acoperă- 
mântul şi mântuirea sufletelor noastre! 


La Stihoavnă 
Stihirile sfântului, glasul al 2-lea: 
Podobie: Cu ce cununi de laude... 
Cu ce cântări duhovniceşti vom lăuda pe arhiereul lui Hristos, Teodosie, care s-a 
arătat apărător al dreptei credinţe şi ocrotitorul celor năpăstuiți ? Deci, astăzi, cu 
toţii, să ne adunăm în sfintele locaşuri şi să cântăm în grai duhovnicesc: Bucură-te, 
ierarhe "Teodosie, mucenice al lui Hristos! 
Stih: Scumpă este înaintea Domnului, moartea cuviosului Său. 
Ce flori bine înmiresmate vom aduce măritului Teodosie, celui ce s-a învrednicit 
de cununa mucenicească şi de cereasca diademă, podoaba mucenicilor, bucuria 
turmei sale şi cinstea Bisericii lui Hristos? Roagă-te lui Dumnezeu să mântuiască 
sufletele celor ce, cu dragoste, săvârşesc sfântă pomenirea ta! 
Stih: Fericit bărbatul care se teme de Domnul şi doreşte să păzească poruncile Lui. 
Cu ce cântări duhovniceşti vom alerga la racla Sfântului Teodosie de la Brazi, din 
care izvorăsc miruri de tămăduire a bolilor sufleteşti şi trupeşti? Deci, să plecăm 
genunchii cu umilinţă şi evlavie, rugându-l cu stăruință: Ocroteşte, părinte, pe cei 


ce prăznuiesc sfântă pomenirea ta! 


Slavă..., glasul al 8-lea 


Pe tine, arhiereul lui Hristos, Teodosie, văzându-te înveşmântat cu podoaba oste- 
nelilor şi cu frumuseţea credinţei, acum, cu osârdie, te lăudăm şi cu dragoste 
îngenunchem la racla moaştelor tale. Pe acestea le sărutăm cu lacrimi, iar din inimi 
smerite, te rugăm: întăreşte-ne în credință pe noi, nevrednicii tăi fu, părinte, şi te 
roagă Domnului pentru mântuirea sufletelor noastre. 


Și acum..., a Născătoarei-Invierii 


Fecioară nenuntită, care pe Dumnezeu în chip de negrăit L-ai zămislit cu trup, Mai- 
ca Dumnezeului Celui Preaînalt, rugăciunile robilor tăi primeşte-le, ceea ce eşti cu 
totul fără prihană, care tuturor dăruieşti curăţire de păcate; primind acum rugă- 
ciunile noastre, roagă-te să ne mântuim noi toţi. 


La Binecuvântarea pâinilor 

Troparul sfântului (de două ori): Arătatu-te-ai, ierarhe Teodosie, sfeşnic pururea 
luminos şi mare apărător al Bisericii lui Hristos. Strălucit-ai prin slujire şi 
mucenicie, ca o jertfă prea curată aducându-te Stăpânului tuturor; slăvim pome- 
nirea ta, rugând pe Dumnezeu să dăruiască sufletelor noastre pace şi mare milă. 
Născătoare de Dumnezeu, Fecioară, bucură-te! Ceea ce ești plină de har, Marie, 
Domnul este cu tine. Binecuvântată eşti tu între femei şi binecuvântat este rodul 
pântecelui tău, că ai născut pre Mântuitorul sufletelor noastre. (o dată) 


Utrenia 


La Dumnezeu este Domnul..., se cântă troparul sfântului (de două ori) glasul 1. 


Slavă... Şi acum..., al Născătoarei-Invierii. 


După întâia Catisma, Sedealna sfântului, glasul al 3-lea: 


Podobie: De frumuseţea fecioriei tale şi de prea luminată curăția ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 
ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ție: Bucură-te, ceea ce eşti plină de har. 


Pe iubitorul lui Hristos şi următor al Lui, pe iconomul cel credincios şi al credinţei 
apărător, pe sfinţitul mucenic Teodosie, astăzi să-l cinstim; că îndrăznire câştigând 
către Stăpânul său, pururea se roagă Lui pentru cei ce îl prăznuiesc; pentru aceasta, 
strigăm către dânsul: Bucură-te, lauda credincioşilor! 


Slavă ... 


Frica de Dumnezeu a luminat cugetul tău, Sfinţite mucenice al lui Hristos, dându-ţi 
putere să stai cu bărbăție împotriva uneltirilor diavoleşti. Nu ne pricepem cum să te 


lăudăm pe măsura faptelor tale, ci numai cu duhul umilit, cântăm: Slavă lui 
Dumnezeu, cel ce este minunat întru sfinţu Săi. 


Şi acum..., a Născătoarei, însăşi podobia 


De frumuseţea fecioriei tale şi de prea strălucirea curăţiei tale, Gavriil, minunân- 
du-se, a zis către tine, Născătoare de Dumnezeu: Ce laudă vrednică voi aduce ţie? 
Sau ce te voi numi pe tine? Nu mă pricep şi mă minunez! Pentru aceasta, precum 
mi s-a poruncit strig ţie: Bucură-te, ceea ce eşti cu daruri dăruită! 


După a doua Catismă, Sedealna sfântului, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Născă- 
toare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoților, a grăit: Fecioara naşte şi după naştere rămâne 
iarăşi fecioară. 


Nici un lucru nu te-a despărțit de dragostea lui Dumnezeu, cugetătorule la cele ce- 
reşti: nici osteneala, nici neodihna, nici durerea, nici prigoana sau defăimarea. Ci, 
cu bucurie luând Crucea lui Hristos, ai zdrobit capul şarpelui celui înşelător. Pentru 
aceasta, sufletul tău a dobândit viaţa nestricăcioasă de la Cel ce te-a întărit pe tine, 
iar sfintele tale moaşte ni s-au arătat nouă comoară de mult preţ. 


Slavă ... 


Cu milostenia, cu blândeţea şi cu dragostea de semeni ai covârşit, ierarhe, pe fiii tăi 
duhovniceşti, vrednicule de laudă, mustrând fărădelegea celor rău voitori. Pentru 
aceea, ai îndurat izgonire din scaunul vlădicesc. Dar, smerenia ta la ceruri s-a 
înălţat, iar Hristos Dumnezeu te-a prea mărit pe tine. 


Şi acum..., a Născătoarei, însăşi podobia 


Spăimântatu-s-a Iosif, lucru mai presus de fire văzând; şi în minte a avut ploaia 
cea de pe lână, la zămislirea ta cea fără prihană, de Dumnezeu Născătoare, rugul 
cel nears în foc, toiagul lui Aaron ce a odrăslit; şi mărturisind logodnicul şi ocro- 
titorul tău, preoţilor a grăit: Fecioara naşte şi după naştere rămâne iarăşi Fecioară. 


Polieleul: Robii Domnului ... şi Mărimurile: 


Mărimu-te pe tine, Sfinte ierarhe Teodosie, şi cinstim sfântă pătimirea ta pentru 
dreapta credinţă. 


Veniţi toţi, într-un glas să lăudăm pe sfinţitul pătimitor Teodosie, zicând: pe lauda 
Moldovei şi apărătorul Bisericii. 


Stihuri: 

1. Dumnezeu este scăparea noastră şi puterea, ajutor întru necazurile cele ce ne-au 
aflat pe noi foarte (Ps. 45, 1). 

2. Vărsat-au sângele lor ca apa, împrejurul Ierusalimului (Ps. 108, 23). 

3. Că pentru Tine suntem ucişi toată ziua (Ps. 43, 24). 

4. Socotiţi suntem ca nişte oi de junghiere (Ps. 43, 24). 

5. Trecut-am prin foc şi prin apă, dar ne-ai scos pe noi la odihnă (Ps. 65,11). 

6. Sfinților celor de pe pământul Lui, minunate a făcut Domnul toate voile Sale 
întru dânşii (Ps. 15, 3). 

(Stihirile din 26 octombrie - Sfântul mare mucenic Dimitrie) Apoi: Slavă..., Slavă 
Ție, Treime Sfântă... şi celelalte. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 


dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


După Polieleu, Sedealna, glasul al 3-lea: 


Podobie: De frumuseţea fecioriei tale şi de prea luminată curăţia ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce ţie? Sau 
cum te voi numi pe tine? Nu mă pricep şi mă minunez! Pentru aceasta, precum mi 
s-a poruncit, strig ţie: Bucură-te, ceea ce eşti plină de har. 


De frumuseţea vieţii tale şi de strălucită păstorirea ta, minunându-se soborul 
ierarhilor, îți cântă cu umilinţă: Vrednicule ales al lui Dumnezeu, urmaş al apo- 
stolilor, ai împlinit voia Domnului. Nu ne uita, părinte, pe noi, fiii tăi, cei ce cu 
dragoste prăznuim sfântă pomenirea ta. 


Slavă..., glasul al 5-lea 
Podobie: Pe înţelepciunea ... 


Gândul la moarte pururea având, de Dumnezeu cugetătorule, ai răbdat cu sme- 
renie toate uneltirile vrăjmaşului. Şi, ajungând întru toate bineplăcut Domnului, te- 
ai înălţat, ca un biruitor, deasupra grijilor acestei lumi. Căci, vărsându-ţi sângele ca 
un viteaz mucenic, porți pe Hristos Soarele dreptăţii, cu care, împreună sălăşluieşti 
în ceruri. Pentru aceasta, strigăm: Sfinte părinte Teodosie, roagă-te să se mântu- 
iască sufletele noastre. 


Şi acum..., a Născătoarei, însăşi podobia 


Pe Înţelepciunea şi Cuvântul în pântecele tău zămislind fără de ardere, Maica lui 
Dumnezeu, lumii ai născut pe Cel ce ţine lumea; şi în braţe ai ţinut pe Cel ce 
cuprinde toate, pe Dătătorul de hrană şi Făcătorul tuturor. Pentru aceasta, te rog pe 
tine, Preasfântă Fecioară, şi cu credință te măresc, ca să fiu mântuit de păcatele 
mele; când va fi să stau înaintea feţei Ziditorului meu, Stăpână, Fecioară curată, al 
tău ajutor să-mi dăruieşti, că toate le poţi câte le voieşti. 


Antifonul întâi al glasului al 4-lea: 


Apoi, Prochimenul, acelaşi glas: Dreptul ca finicul va înflori şi ca cedrul cel din 
Liban se va înmulţi. 


Stih: Răsădiţi fiind în casa Domnului, în curțile casei Dumnezeului nostru vom 
înflori. 


Toată suflarea să laude pe Domnul ... 


Evanghelia de la Luca 21, 12-19: „Zis-a Domnul către ucenicii Săi: păziţi-vă de 
oameni, pentru ca ei vor pune mâinile pe voi ...” (Evanghelia de marți din 
săptămâna a XXIX-a după Pogorârea Sfântului Duh). 


1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă ... glasul al 2-lea 


Pentru rugăciunile sfinţitului Tău mucenic Teodosie, Milostive, curăţeşte 
mulțimea greşelilor noastre. 


Şi acum..., acelaşi glas 


Pentru rugăciunile Născătoarei de Dumnezeu, Milostive, curăţeşte mulţimea 
greşelilor noastre. 


Stih: Miluieşte-mă Dumnezeule după marea mila Ta, şi după mulțimea în- 
durărilor Tale, curăţeşte fărădelegea mea. 


Stihiră, glasul al 6-lea: In ispitele cele de multe feluri, ai dobândit porfira împă- 
rătească, părinte, iar din podoaba virtuţilor ai înfrumusețat mantie îngerească, prea 
fericite ierarhe Teodosie. Prin nevoinţe în trupul tău feciorelnic ai ajuns la înge- 
rescul chip, iar prin sărăcia de bună voie ţi-ai agonisit comori în cămările cereşti. 
Pentru aceasta, având îndrăznire către Hristos, roagă-L să se mântuiască sufletele 
noastre. 

Canoanele al Născătoarei de Dumnezeu, cu irmosul pe 6 şi al sfântului, pe 8. 

Canonul Născătoarei de Dumnezeu 


alcătuire a lui Teofan 


Cântarea 1, glasul al 2-lea 


Irmos: Întru adânc a aşternut de demult toată oastea lui Faraon puterea cea prea 
într-armată; iar întrupându-Se Cuvântul, a pierdut păcatul cel prea rău, Domnul cel 
prea slăvit, căci cu slava S-a prea mărit. 


Ca pe o frumoasă făptură, ca pe o împodobită mireasă, ca pe o prea curată Fe- 
cioară între fecioare, Dumnezeu pe tine alegându-te, în pântecele tău cel fără pri- 
hană S-a sălăşluit. Pe Acela roagă-L, ceea ce eşti cu totul fără prihană, de întină- 
ciunea păcatelor să mântuiască pe toţi cei ce te laudă pe tine. 


Precum zice psalmistul, ai stat, prea curată, de-a dreapta, ca o împărăteasă a Impă- 
ratului ce a răsărit din pântecele tău. Pe Acela roagă-L, ceea ce eşti cu totul fără 


prihană, ca stătător de-a dreapta să mă arate în ziua răsplătirii, dumnezeiască 
Mireasă. 


Toată firea omenească, din toate cele netrebnice, ai înnoit-o, ceea ce ai adus în 
lume ploaia cea cerească. Pentru aceea, te rugăm, şi brazda sufletelor noastre cea 
uscată arat-o aducătoare de roadă, dumnezeiască Mireasă. 


Canonul Sfântului Teodosie 
Cântarea 1, glasul al 5-lea: 


Irmos: Pe cal şi pe călăreț în Marea Roşie i-a surpat Hristos, cel ce a sfărâmat 
războaiele cu braţ puternic şi pe Israel l-a izbăvit, pe cel ce cânta cântarea de 
biruinţă. 

Din părinţi bine credincioşi, vieţuitori în Țara Vrancei, răsărind, Sfinte ierarhe 
Teodosie, ai primit de la ei mireasma bunelor învățături care te-au povăţuit să 
mergi pe calea Domnului. 


Stih: Sfinte ierarhe Teodosie, roagă-te lui Dumnezeu pentru noi. 


Din fragedă vârstă, te-ai arătat vlăstar bun al Bisericii lui Hristos, căci mergând cu 
părinţii tăi la Mănăstirea Brazi, bucurai prin râvna ta duhovnicească pe călugării 
cei nevoitori cu priceperea şi cu înţelepciunea cuvintelor din învăţăturile dumne- 
zeieşti. 


Slavă ... 


Vrednicii de pomenire schimonahii, Teofilact şi Sava, se bucurau cu duhul, văzând 
râvna ta pentru locaşul ce l-au zidit cu multă trudă. Şi mai mult, astăzi, se bucură 
fiii tăi sufleteşti, ai plaiurile vrâncene, pe care, te rugăm, acoperă-i cu rugăciunile 
tale. 


Și acum...., a Născătoarei 
Preacurată Maica lui Dumnezeu, pe Dumnezeu cel ce S-a întrupat din tine şi de 


sânurile Părintelui nu S-a despărțit, roagă-L neîncetat să mântuiască de toată 
întristarea pe cei ce i-a zidit. 


Catavasie: Deschide-voi gura mea şi se va umplea de Duhul şi cuvânt răs-punde- 
voi Împărătesei Maice; şi mă voi arăta luminat prăznuind şi voi cânta minunile ei, 
bucurându-mă. 


Canonul Născătoarei de Dumnezeu 
Cântarea a 3-a 


Irmos: Inflorit-a pustiul ca şi crinul, Doamne, Biserica păgânilor cea stearpă prin 
venirea ta, întru care s-a întărit inima mea. 


Imbrăcându-Se cu mine, omul, din pântecele tău a ieşit Făcătorul, ceea ce eşti cu 
totul fără prihană, haina nestricăciunii dăruind celor ce s-au lepădat de ea prin 
multe fapte netrebnice. 


Pe Cuvântul lui Dumnezeu cel prea cinstit L-ai născut, Stăpână. Pe Acela, cu 
osârdie, roagă-L să Se milostivească spre smeritul meu suflet, cel mâhnit pentru 


multe feluri de păcate. 


Rănile sufletului meu, tămăduieşte-le, Preacurată, şi smerită inima mea, cea otră- 


vită cu veninul şarpelui, o vindecă prin doctoria ta cea lucrătoare. 


Canonul Sfântului 
Cântarea a 3-a 


Irmos: Cel ce cu porunca Ta ai înfipt pământul pe nimic şi ai ridicat nereţinut pe 
cel îngreunat, întăreşte Biserica Ta, Hristoase, pe piatra cea neclintită a poruncilor 
Tale, Unule, Bunule şi lubitorule de oameni. 


Stih: Sfinte ierarhe Teodosie, roagă-te lui Dumnezeu pentru noi. 

Prin marea ta osârdie pentru Dumnezeu, ai intrat ca un viteaz ostaş în obştea 
mănăstirii de la Brazi, unde te-ai nevoit cu postul şi cu rugăciunea. Şi, dorind pe 
Hristos, ţi-ai adăpat sufletul cel însetat din izvorul nesecat al dumnezeieştilor 


Scripturi. 


Stih: Sfinte ierarhe Teodosie, roagă-te lui Dumnezeu pentru noi. 


Urmând predaniilor Sfinţilor părinți, ai dobândit smerită cugetare, ierarhe Teo- 
dosie. Şi, agonisind noian de virtuţi, te-ai învrednicit de îngerescul chip, pe care în 
binecuvântata Mănăstire Bogdana l-ai primit. 


Slavă ... 

Se veseleşte a Buzăului şi Vrancei Eparhie de fiii săi luminaţi de Domnul Hristos, 
iar Biserica dreptmăritoare a Moldovei tresaltă de bucurie pentru vred-nicele 
vlăstare ce au odrăslit din Ţara de Jos: Varlaam şi Teodosie, ierarhi ai lui Hristos. 


Și acum..., a Născătoarei 


Roagă neîncetat, curată, pe Cel ce S-a întrupat în pântecele tău, ca să mântuiască 
din înşelăciunea diavolului pe cei ce te laudă pe tine, Preasfântă Stăpână. 


Sedealna, glasul întâi: 

Podobie: Prea lăudaţilor mucenici ... 

Făclie luminoasă a Bisericii şi apărător al dreptei credinţe te-ai arătat, părinte 
Teodosie, păstorind cu cinste turma cea cuvântătoare a lui Hristos. Drept aceea, în 
ceruri ai primit cununa biruinţei pentru vredniciile tale, ierarhe prea lăudate. Pe 
Hristos Dumnezeu roagă-L să dăruiască sufletelor noastre pace şi mare milă. 

Slavă ... 

Pe apărătorul năpăstuiților, pe risipitorul uneltirilor celui viclean şi mângâietorul 
celor necăjiţi şi părăsiţi de oameni, cetele călugărilor să-l laude, după cuviinţă. Pe 
ierarhul lui Hristos, Teodosie, să-l rugăm ca să mijlocească pentru sufletele noa- 


stre. 


Și acum..., a Născătoarei 


Nu avem alt ajutor afară de tine, nu avem altă nădejde în ispitele ce ne împresoară, 
prea curată Fecioară. Acoperă-ne cu acoperământul tău, Preasfântă Marie, pentru 
rugăciunile mult-pătimitorului ierarh, Teodosie al Moldovei. 


Canonul Născătoarei de Dumnezeu 


Cântarea a 4-a 


Irmos: Venit-ai din Fecioară, nu sol, nici înger, ci Tu însuţi, Doamne, Te-ai în- 
trupat şi m-ai mântuit pe mine, tot omul. Pentru aceasta, cântăm Ție: Slavă puterii 
Tale, Hristoase. 


Picătură de umilinţă rourează-mi mie, Stăpână, înlăturând toată arderea inimii şi a 
întristării mele, adăugirile cele înşelătoare potolind. 


Pe mine, cel vătămat cu arma desfătării şi care zac rănit, Preacurată, nu mă trece cu 
vederea, ci mă vindecă prin rănile Fiului tău şi Dumnezeului nostru, Cel ce a fost 
răstignit. 


Ceea ce te-ai îmbogăţit cu stăpânia a toată făptura, pe mine, cel rău sărăcit, în- 
vredniceşte-mă de dumnezeiescul dar, să te slăvesc pe tine ca pe folositoarea mea 
cea bună, ceea ce eşti cu totul fără prihană. 


Canonul Sfântului 
Cântarea a 4-a 


Irmos: Dumnezeiască deşertarea Ta cunoscând-o Avacum, cu mai-înainte vederea 
Hristoase, cu frică a strigat către Tine: spre izbăvirea poporului Tău ai venit ca să 
mântuieşti pe unşii Tăi. 

Stih: Sfinte ierarhe Teodosie, roagă-te lui Dumnezeu pentru noi. 

Bat clopotele Moldovei, Bucovina se îmbracă în haine de sărbătoare, să întâmpine 
cu bună cuviinţă pe arhiereul Teodosie ce în scaunul Rădăuţilor vine, dăruind 
sfântă binecuvântare. Din Țara de Jos ai urcat spre înaltele culmi ale harului din 


care ai adăpat turma ta cea blândă din Țara de Sus, acolo unde străjuie cu trupul în 
mormânt bine credinciosul voievod Ştefan cel mare şi sfânt. 


Slavă ... 


Pe scaunul vlădicesc al Romanului fiind chemat, ierarhe al Domnului, ai vestit pe 
Soarele-Hristos şi glasul tău de bucium a răsunat până pe colinele Vrancei de unde 
ai odrăslit, prea fericite Teodosie. 


Și acum..., a Născătoarei 


In chip minunat Fecioara născând, durerile naşterii n-a cunoscut; ci, Maică şi 
Fecioară a rămas, pe care lăudând-o, strigăm: Bucură-te, Născătoare de Dumne- 
zeu! 


Canonul Născătoarei de Dumnezeu 


Cântarea a 5-a 


Irmos: Mijlocitor Te-ai făcut lui Dumnezeu şi oamenilor, Hristoase Dumnezeule. 
Că prin Tine, Stăpâne, am aflat izbăvirea din noaptea necunoştinţei către Părintele 
Tău, Incepătorul luminii. 


Ceea ce ai născut pe Hristos, Calea vieţii, Preacurată, povăţuieşte-mă la calea cea 
dreaptă pe mine, cel surpat acum fără pricepere spre calea şi prăpastia cumplitelor 
fărădelegi. 

Înstrăinându-mă, nebuneşte şi fără pricepere, de la Dumnezeu, Fecioară, în des- 
frânări am vieţuit, în latura patimilor cea depărtată rătăcind; întoarce-mă şi mă 
miluieşte cu rugăciunile tale. 


Cu apele tale cele de viaţă curgătoare, adapă pe robul tău cel aprins de văpaia 
păcatelor şi ars de năvălirile demonilor, Fecioară Maică prea curată. 


Canonul Sfântului 
Cântarea a 5-a 


Irmos: Cel ce Te îmbraci cu lumina ca şi cu o haină, la Tine alerg şi către Tine 
strig: luminează sufletul meu cel întunecat, Hristoase, ca un Milostiv. 


Stih: Sfinte ierarhe Teodosie, roagă-te lui Dumnezeu pentru noi. 
Cel ce şade în slavă pe scaunul Dumnezeirii ţi-a hărăzit ție, de trei ori fericite, 
scaunul Moldovei, urmând lui Dosoftei, stihuitor al vechilor Scripturi. Cu râvnă 


arhierească, ai plugărit ţara toată şi binecuvântând, ai semănat Cuvântul lui Hristos. 


Stih: Sfinte ierarhe Teodosie, roagă-te lui Dumnezeu pentru noi. 


Ca dintr-un izvor s-a revărsat întru tine, cu adevărat, darul înţelepciunii lui Hristos 
Dumnezeu. Ţi-ai închinat viaţa slujirii oamenilor, revărsându-le în inimi din roua 
Duhului şi povăţuindu-i să fie împlinitori ai faptelor bune. 

Slavă ... 

Apărător al dreptei credinţe te-ai arătat ca un scut în faţa primejdiei păgânilor, 
ierarhe prea înțelepte. Cu duhul gurii tale, ai secerat neghina aruncată de cel 
viclean, iar cu arhierescu-ţi dar ai mustrat pe voievodul cel tiran. 


Și acum..., a Născătoarei 


Pururea Fecioară, te lăudăm pe tine, Născătoare de Dumnezeu, că tu pe Dumne- 
zeu-Cuvântul cu trup, lumii L-ai născut. 


Canonul Născătoarei de Dumnezeu 


Cântarea a 6-a 


Irmos: În adâncul greşelilor fiind înconjurat, chem adâncul milostivirii Tale cel 


neurmat; din stricăciune, Dumnezeule, scoate-mă. 


Să nu mă arăţi demonilor spre bucurie la judecata ce va să fie, Stăpână. Ci cu 
bunăvoință să cauţi spre mine, rugând pe Judecătorul meu şi Fiul tău. 


Cu gândurile te-am mâniat, Doamne, şi cu faptele mele cele viclene şi fără de lege. 
lar acum aduc spre rugăciune pe Maica Ta; îndură-Te şi mă mântuieşte. 


De osândă mântuieşte-mă, Stăpână, pe mine cel ce însumi m-am osândit cu 
păcatele mele, ca ceea ce ai născut pe Judecătorul şi Dumnezeul tuturor, cu totul 
lăudată. 

Canonul Sfântului 


Cântarea a 6-a 


Irmos: Marea patimilor cea sălbăticită de viforul cel de suflet stricător, alineaz-o, 
Stăpâne Hristoase şi mă scoate din stricăciune, ca un Milostiv. 


Stih: Sfinte ierarhe Teodosie, roagă-te lui Dumnezeu pentru noi. 


De prigonirile celor rău voitori, nu te-ai înfricoşat, părinte, ci, cu bărbăţie, ai biruit 
toate uneltirile lor. Pentru ostenelile tale, Hristos te-a prea mărit ca un biruitor. 


Stih: Sfinte ierarhe Teodosie, roagă-te lui Dumnezeu pentru noi. 

Urmând lui loan Botezătorul, ai mustrat silnicia voievodului nedrept, care, nesu- 
ferind certarea ta, părinte, te-a izgonit din scaunul vlădicesc al Moldovei. lar tu, 
sfinte, de Hristos fiind întărit, ai rămas neclintit în adevărul lucrurilor. 

Slavă ... 

De curăţia sufletului tău ne minunăm, părinte, şi ne rugăm ţie cu umilinţă: 
întăreşte credinţa din sufletele noastre să ajungem vase curate ale harului, cu 
rugăciunile tale. 


Și acum..., a Născătoarei 


Pe tine rug nears, şi munte, şi scară însuflețită, şi uşă cerească, după vrednicie, te 
slăvim, Marie prea curată, lauda drepteredincioşilor. 


Condacul, glasul al 8-lea: 


Podobie: Apărătoare Doamnă, mulţumiri pentru biruinţă, izbăvindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire 
nebiruită, slobozeşte-ne pe noi dintru toate nevoile, ca să strigăm ție: Bucură-te, 
Mireasă, purururea Fecioară! 


Glasul Cuvântului vieţii a răsunat în Biserica lui Hristos, căci Păstorul ei s-a arătat 
bun chivernisitor al tainelor lui Dumnezeu. Drept aceea, soborul arhiereilor şi 
cetele călugărilor cântă într-un glas: Bucură-te, Sfinte ierarhe Teodosie, mucenice 
nebiruit al lui Hristos! 


Icosul 

Ierarh şi mucenic al Bisericii lui Hristos, părinte rugător fierbinte pentru turma ta, 
te-ai arătat Sfinţite Teodosie, doritor de Dumnezeu. Pentru aceasta, te lăudăm, 
zicând: 

Bucură-te, Sfinte părinte, zămislit în rugăciune; 

Bucură-te, pravoslavnic, împlinitor de fapte bune; 

Bucură-te, că viaţa ta lui Hristos ţi-ai dăruit; 

Bucură-te, că întru tine chipul Lui s-a împlinit; 


Bucură-te, că prin râvnă chip de înger ai purtat; 

Bucură-te, întru haina de monah adevărat; 

Bucură-te, alăută şi chimval răsunător; 

Bucură-te, bun părinte şi grabnic ajutător; 

Bucură-te, fiu al Vrancei, prea slăvit de toţi românii; 

Bucură-te, că Moldova ţie ţi-a fost „casa pâinii”; 

Bucură-te, că prin sânge ţi-ai sfârşit viaţa sfântă; 

Bucură-te, că în ceruri cetele cereşti îţi cântă; 

Bucura-te, Sfinte ierarhe Teodosie, mucenice nebiruit al lui Hristos! 


Sinaxar 


Intru această lună (septembrie), în ziua a 22-a, se face pomenirea Sfântului 
ierarh mucenic Teodosie de la Mănăstirea Brazi. 


Acest sfânt ierarh al lui Hristos s-a născut în ţinutul Vrancei, în prima jumătate a 
veacului al XVII-lea, şi iubind din tinereţe viaţa călugărească, s-a lepădat de lume 
şi a primit sfântul chip îngeresc. Cugetând ziua şi noaptea la Legea lui Dumnezeu 
şi deprinzând de la dascălii încercaţi din mănăstirile Țării de Jos învăţăturile cele 
folositoare, a fost ales egumen al Mănăstirii Bogdana din ţinutul Bacăului, 
reconstruind în vremea stăreției sale acest sfânt locaş. Pentru vrednicia sa şi pentru 
bunele sale obiceiuri, a fost hirotonit episcop de Rădăuţi în anul 1670, iar peste un 
an a fost trimis să păstorească Episcopia Romanului. 


Iubind cu adevărat sfintele lui Dumnezeu locaşuri, a cercetat şi a ajutat cu multă 
râvnă schiturile şi mănăstirile din eparhia sa, sprijinind, totodată, şi pe bine 
credincioşii creştini aflaţi în felurite necazuri sau cuprinşi de sărăcie. 


În anul 1674, fericitul şi prea învățatul mitropolit Dosoftei, silit de vitregia 
vremurilor, s-a retras în Polonia, împreună cu domnitorul Ştefan Petriceicu, iar 
Moldova a fost asuprită de cete de turci şi de tătari, care au adus la cârma ţării pe 
Dumitraşcu, din neamul Cantacuzinilor. Acesta, văzând că moldovenii au fost 
lipsiţi de păstorul lor, a cerut arhiereilor să-şi pună mitropolit. lerarhul Teodosie, 
deşi nu voia, mai mult fiind silit, a luat conducerea Mitropoliei Moldovei în acele 
vremuri greu de îndurat, când turcii şi tătarii intraseră ca lupii înfometați în smerita 
lui turmă. De aceea, bunul păstor, nu a răbdat mult a vedea în toate zilele cum sunt 
nedreptățiți creştinii, ci, punându-și sufletul pentru oile sale, a mers la domnitor şi 
i-a cerut să pună capăt asupririi poporului şi să alunge dincolo de hotare pe păgâni. 
Mâniat, Dumitraşcu Vodă nu a voit să audă mustrările cele drepte ale mitro- 


politului, ci, fără judecată, l-a silit să-şi pără-sească scaunul, pe care nu stătuse 
decât vreme de un an, şi să fie pus sub pază, în Mănăstirea „Sfântul Sava” din laşi. 


Răbdând cu mult curaj nedreapta prigonire, ierarhul mărturisitor al dreptăţii a stat 
închis acolo până la revenirea în ţară a blândului Dosoftei mitropolitul, care l-a 
scos pe fericitul Teodosie din surghiunul său. Acesta s-a retras în părțile Ţări de 
Jos, vieţuind când la Focşani, când la Bogdana. În acest răstimp, s-a îngrijit îndeo- 
sebi de reconstruirea Mănăstirii Brazi, unde a ridicat o nouă biserică şi chilii, 
aşezând acolo monahi şi punându-i sub ascultarea egumenului Zaharia, care vie- 
ţuise o vreme în Sfântul Munte Athos. 


În anul 1688, pe când se afla la Focşani, a fost răpit şi dus în Țara Românească, 
unde a îndurat, vreme de a 10 săptămâni, închisoare şi chinuri, fiind cercetat, 
pentru pricini închipuite, de unii greci, puşi la cale de rudenuile lui Dumitraşcu 
Vodă, fostul domnitor al Moldovei. Scăpând cu viaţă şi din această dureroasă 
încercare, ierarhul Teodosie a continuat să se ocupe de sfintele locaşuri din ţinutul 
Vrancei, pregătind toate cele necesare pentru ridicarea a încă trei schituri. În 
toamna anului 1694, tătarii au năvălit din nou în Moldova, jefuind pe creştini şi 
distrugând bisericile. 


Cunoscându-şi mai înainte sfârşitul, mitropolitul Teodosie s-a pregătit duhov- 
niceşte pentru aceasta, aşa cum trebuie să facă orice creştin adevărat. Curând, la 
Mănăstirea Brazi a venit o ceată de tătari, care l-au schingiuit pe bătrânul arhiereu, 
cerându-i să le predea agoniseala mănăstirii şi odoarele sfântului locaş. Acesta a 
refuzat, preferând mai degrabă să fie chinuit, decât să dea în mâinile păgânilor 
puţinele valori şi sfintele vase. În cele din urmă, tătarii i-au tăiat capul. Noaptea, a 
fost îngropat în grabă de câţiva credincioşi. 


Aşa a luat cununa muceniciei mult-pătimitorul ierarh, primindu-şi prin sabie 
sfârşitul şi suferind pentru dragostea de Dumnezeu. 


Prin minune, în anul 1842, s-au aflat cinstitele sale moaşte, de faţă fiind şi Sfântul 
Antipa de la Calapodeşti, pe atunci vieţuitor la Brazi. 


Viaţa sfințitului mucenic Teodosie, râvna lui pentru ridicarea de sfinte locaşuri şi 
pentru cinstirea celor sfinte, smerenia sa adâncă, dragostea pentru buna rânduială şi 
chivernisire a obştilor monahale, grija părintească faţă de păstoritii săi, răbdarea 
tuturor suferințelor şi prigonirilor nedrepte la care a fost supus, precum şi lucrarea 
lui încununată de jertfă martirică au făcut ca să fie întotdeauna cinstit cu evlavie de 
dreptmăritorii creştini. 


Cu ale lui sfinte rugăciuni, Doamne lisuse Hristoase, Fiul lui Dumnezeu, miluieşte- 
ne pe noi. Amin! 


Canonul Născătoarei de Dumnezeu 
Cântarea a 7-a 
Irmos: Porunca cea potrivnică lui Dumnezeu, a tiranului celui păgân, înaltă văpaie 
a ridicat; iar Hristos, cel ce bine este cuvântat şi prea slăvit, a întins cinstitorilor de 


Dumnezeu tineri roua Duhului. 


Tăria mea şi lauda şi mântuirea, folositoare tare şi zid nebiruit fiind, Stăpână, pe 
demonii care se oştesc asupra mea îi alungă, că totdeauna caută să mă piardă. 


Pe Dumnezeu întrupându-L din feciorescul tău sânge, ai îndumnezeit, Fecioară, 
omenirea. Pentru aceasta, mă rog ție: Pe mine cel întinat cu patimile şi stricat cu 
meşteşugirile vrăjmaşului, mă mântuieşte cu rugăciunile tale. 

Cuptorul mai înainte a închipuit naşterea ta, ceea ce eşti cu totul fără prihană; că pe 
tineri nu i-a ars, precum nici pântecele tău Focul Dumnezeirii. Pentru aceasta, mă 
rog ţie: De focul cel veşnic izbăveşte pe robul tău. 


Canonul Sfântului 


Cântarea a 7-a 


Irmos: Domnul părinților Cel Preaînălţat văpaia a stins-o şi pe tineri i-a rourat; pe 
cei ce cântau într-un glas: Dumnezeule, bine eşti cuvântat! 


Stih: Sfinte ierarhe Teodosie, roagă-te lui Dumnezeu pentru noi. 


Inima fiindu-i plină de lumina Dumnezeirii Celei întreit strălucitoare, nu te-ai 
împuţinat duhovniceşte, părinte, când te-au izgonit din scaunul păstoresc al Mol- 
dovei,; într-armat fiind cu puterea Duhului, ţi-ai adunat mulţi ucenici în jurul tău pe 
care i-ai învăţat să cânte: Dumnezeul părinţilor noştri, bine eşti cuvântat! 


Stih: Sfinte ierarhe Teodosie, roagă-te lui Dumnezeu pentru noi. 


După plecarea ta din scaunul vlădicesc, cu aceeaşi râvnă ai slujit Biserica lui 
Hristos, ridicând locaşuri sfinte, în care fiii tăi duhovniceşti cântau neîncetat, 
zicând: Dumnezeul părintilor noştri, bine eşti cuvântat! 


Slavă ... 


Sălaş de nevoinţă şi şcoală de sfinţenie s-au arătat aşezămintele pustniceşti pe care 
le-ai întemeiat, Sfinte Teodosie. Pentru aceea, şi astăzi, cinstind sfintele tale moa- 
şte, într-un glas, cântăm: Dumnezeul părinţilor noştri, bine eşti cuvântat! 


Și acum..., a Născătoarei 


Cel ce din Fecioară Te-ai născut şi pe aceasta de Dumnezeu Născătoare o ai arătat, 
bine eşti cuvântat, Dumnezeul părinţilor noştri! 


Canonul Născătoarei de Dumnezeu 
Cântarea a 8-a 


Irmos: Cuptorul cel cu foc, oarecând în Babilon, lucrările şi-a despărţit cu dumne- 
zeiască poruncă, pe caldei arzând şi răcorind pe credincioşi, care cântau: Bine- 
cuvântaţi toate lucrurile Domnului pe Domnul. 


Râvneşte după cele bune, de la cele rele depărtându-te, prin purtarea de grijă de 
dumnezeieşti lucruri, suflete al meu, rugătoare pentru tine având pe Maica lui 
Dumnezeu şi folositoarea tuturor cea neînfricată, ca pe o milostivă şi de oameni 
iubitoare. 


Dezlegat-ai de legătura osândirii cea de demult omenirea, de Dumnezeu Năs- 
cătoare. Pentru aceasta, mă rog ţie: Dezleagă legătura răutăţii inimii mele, prea 
curată, legându-mă cu dumnezeiasca dragoste a Ziditorului. 


Raza slavei Tatălui născând-o, inima mea care se mâhneşte de povara păcatelor, 
Născătoare de Dumnezeu, lumineaz-o, şi slavei celei pururea veşnice mă arată 
părtaş, ca să te slăvesc cu credinţă. 


Canonul Sfântului 


Cântarea a 8-a 


Irmos: Ție, Făcătorului a toate, tinerii cei ce dănţuiau în cuptor, închipuind toată 
lumea, cântau: toate lucrurile pe Domnul lăudaţi-L şi-L prea înălțaţi întru toţi vecii. 


Stih: Sfinte ierarhe Teodosie, roagă-te lui Dumnezeu pentru noi. 
Ducând viaţa cu totul îmbunătăţită, Sfinţite mucenic al lui Hristos, Teodosie, la 
cunoaşterea cea înaltă a firii lucrurilor ai ajuns şi ne-ai învăţat a cânta: Pe Domnul 
lucrurile lăudaţi-L şi prea înălţaţi-L întru toți vecii! 
Stih: Sfinte ierarhe Teodosie, roagă-te lui Dumnezeu pentru noi. 
Vas care cuprinde în sine Duhul cel dătător de viaţă, ai fost ales de Dumnezeu, 
ierarhe de trei ori fericite; căci ţi s-a dat să împarţi tuturor darurile cele ce izvorăsc 
de acolo din destul, cântând, neîncetat: popoare prea înălţaţi pe Hristos în veci! 
Binecuvântăm pe Tatăl, şi pe Fiul şi pe Sfântul Duh, Domnul. 
Râvna vieţii tale şi sângele mucenicesc ţi-au fost răsplătite de Hristos în ceruri, 
dându-ţi cununa cea neveştejită a împărăției Sale, de unde strigi neîncetat: preoţi 
binecuvântaţi, popoare prea înălțaţi pe Hristos în veci! 
Și acum..., a Născătoarei 
Mai slăvită decât serafimii te-ai arătat, Născătoare de Dumnezeu curată, în pân- 
tecele tău purtând pe Cel ce Se poartă pe scaun de heruvimi; pe care, împreună cu 
cei fără de trup, credincioşii Il prea slăvim întru toţi vecii. 

Canonul Născătoarei de Dumnezeu 
Cântarea a 9-a 
Irmos: Fiul Părintelui Celui fără de început, Dumnezeu şi Domnul, întrupându-Se 


din Fecioară, S-a arătat nouă, ca să lumineze cele întunecate şi să adune cele 
risipite. Pentru aceasta, pe Născătoarea de Dumnezeu, cea prea lăudată, o slăvim. 


Necurată mâncare gustând Adam, moarte din pom cu amărăciune a cules. lar Fiul 
tău pe lemn pironindu-Se, dulceaţa nemuririi a izvorât, Preacurată; pentru aceasta, 
pe tine te cinstim. 


Impărăteasă eşti a Impăratului şi Domnului, în chip mai presus de cuvânt născând 
pe Cel ce a sfărâmat porțile iadului. Pe Acela, Fecioară, cu osârdie, roagă-L să 
învrednicească de împărăţia cea de sus pe toţi cei ce te cinstesc pe tine. 


Îmbunătăţeşte, Stăpână, smerită inima mea, cea înrăutăţită prin mulţimea desfă- 
tărilor. Şi ca ceea ce ai născut pe Cel milostiv, prin bunătatea ta, uşile pocăinţei mi 
le deschide. 

Canonul Sfântului 
Cântarea a 9-a 
Irmos: Isaie dănţuieşte, Fecioara a avut în pântece şi a născut Fiu pe Emmanuel, 
pe Dumnezeu şi Omul. Răsăritul este Numele Lui, pe care slăvindu-L, pe Fecioara 
o fericim. 


Stih: Sfinte ierarhe Teodosie, roagă-te lui Dumnezeu pentru noi. 


După îndelungi osteneli, prin mucenicie, ţi-ai sfârşit viaţa, ierarhe al lui Hristos. 
Roagă-te lui Dumnezeu pentru noi, sfinte, să ne izbăvească de primejdiile ce ne 


împresoară, ca să-L slăvim în veci. 


Stih: Sfinte ierarhe Teodosie, roagă-te lui Dumnezeu pentru noi. 

Ca nişte mărgăritare de mult preţ s-au arătat sfintele tale moaşte, fericite ierarhe, 
prin care trimite-ne nouă mana cea cerească de la Hristos Dumnezeu, cel ce te-a 
prea mărit. 


Slavă ... 


Cu evlavie şi cu umilinţă, ne închinăm sfintelor tale moaşte şi cu lacrimi de bucurie 
îți aducem mulţumire, părinte ierarhe Teodosie. 


Și acum..., a Născătoarei 
Bucură-te, Născătoare de Dumnezeu, Maica lui Hristos Domnul, pe care L-ai 


născut; pe Acela roagă-L să dăruiască iertare de păcate celor ce cu credinţă te laudă 
pe tine. 


Luminânda, glasul al 2-lea: Vieţuind după dumnezeieştile porunci, ai ajuns înger 
în trup, părinte Teodosie. Pe calea muceniciei păşind cu credinţă, ai ajuns la 
Hristos, pe care roagă-L să mântuiască sufletele noastre. 


Slavă ... Și acum ..., a Născătoarei 


Făcătorul făpturii şi Dumnezeul tuturor, trup omenesc a luat din prea curat pân- 
tecele tău, Preasfântă Fecioară; şi toată firea cea căzută o a înnoit, lăsându-te, şi 
după naştere, Fecioară. Pentru aceasta, pe tine cu credinţă te lăudăm, strigând: 
Bucură-te, Stăpâna lumii! 


La Laude 
Se pun stihirile pe 4, glasul al 2-lea: 
Podobie: Cu ce cununi de laude ... 


Cu ce cununi de laude vom încununa pe arhiereul lui Hristos, Teodosie? Pe 
ierarhul Moldovei din vremuri de primejdii, pe prea strălucitul mucenic şi măr- 
turisitor al credinţei străbune. Deci, către dânsul să ne îndreptăm cu inima curată, 
cântându-i într-un glas: cununa arhiereilor cea prea luminată care ne întăreşti în 
ispite, roagă-te lui Dumnezeu pentru sufletele noastre. 


Cu ce cântări de laudă vom cinsti după cuviinţă pe cel ce, s-a învrednicit a fi păstor 
bun al turmei sale, împodobit cu mantia purpurie a muceniciei şi cu podoaba 
luminată a dumnezeiescului har? Deci, către dânsul veniţi toţi credincioşii într-un 
glas să-i cântăm: Bucură-te, părinte prea înțelepte! 


Glasul al 6-lea: 


Veniţi, credincioşi, să-l lăudăm pe ierarhul Domnului, cel ce s-a ostenit pentru 
apărarea dreptei credinţe; căci, înflăcărat fiind de dragostea lui Dumnezeu, a biruit 
taberele vrăjmaşilor văzuţi şi nevăzuţi, iar acum în ceruri se roagă pentru sufletele 
noastre. 


Cu doriri negrăite şi cu dragoste, te chemăm, prea fericite părinte, întru nevoi. Vino 
cu duhul tău prea blând în moştenirea ta şi împacă-ne cu Bunul Dumnezeu. 
Cucernic îţi aducem laudă şi cântare: Binecuvântează râvna noastră, ca să putem în 
pace, să săvârşim călătoria către Împărăţia cea de Sus! 


Slavă ... glasul al 6-lea 


Pe cel ce este frumuseţea ierarhilor şi lauda preoţilor, izvorul înţelepciunii şi 
nemitarnicul ocrotitor al credincioşilor, adunându-ne astăzi să-l lăudăm, o, iubi- 
torilor de prăznuire, zicând: Bucură-te, păstorul şi apărătorul turmei lui Hristos; 
Bucură-te, stâlp neclintit al credinţei; Bucură-te, luminătorule prea strălucit care 
luminezi Biserica Moldovei; Bucură-te, bucuria cea duhovnicească a celor necăjiţi! 
Și acum, prea fericite Teodosie, nu înceta rugându-te lui Hristos Dumnezeu pentru 
cei ce cu credinţă şi cu dragoste cinstesc pururea pomenirea ta cea de bucurie şi 
mântuitoare. 


Si acum ..., a Născătoarei 
Fericimu-te pe tine, de Dumnezeu Născătoare Fecioară, şi te mărim după cuviinţă, 
cetatea cea neclintită, zidul cel nesurpat, folositoarea cea tare şi scăparea sufletelor 
noastre. 
Doxologia mare, Troparul Sfântului. 
Slavă ... Și acum ..., al Născătoarei-Invierii. 
Ecteniile, Otpustul 
La Sfânta Liturghie 


Fericirile, pe 8; Din Canonul sfântului: Cântarea a 3-a şi cântarea a 6-a. 


Prochimenul, glasul întâi: Gura mea va grăi înţelepciune şi cugetul inimii mele 
pricepere. 


Stih: Auziţi acestea toate neamurile, ascultați toți cei ce locuiţi în lume. 

Apostolul: Din Epistola către Evrei 7, 26-8, 2: „Fraților, un astfel de arhiereu se 
cuvenea ...” (vezi luna noiembrie, ziua 13); 

Evanghelia de la loan (10, 9-16): „Zis-a Domnul: Eu sunt uşa...” 
doua din Post, a doua Evanghelie de la Sfânta Liturghie); 


(Duminica a 


Chinonicul: Întru pomenire veşnică va fi dreptul ... 


Sursa: Mineiul (lunile august-decembrie), Ed. Reîntregirea, Alba Iulia, 2001 


